

**Mecsek–Völgység–Hegyhát Egyesület**

Jogértelmezés

A LEADER pályázatok kifizetési kérelmeinek benyújtásával kapcsolatban a következő, MVH által megerősített jogértelmezést közöljük:

A LEADER rendelet 3. § (8) értelmében:

*"2. § (1) bekezdés c)–f) pontjában meghatározott jogcímek esetében az ügyfél a támogatási határozat közlésétől számított 9 hónap elteltét követően megnyíló, első kifizetési kérelem benyújtására nyitva álló időszak utolsó napjáig köteles kifizetési kérelmet benyújtani, amellyel olyan kiadás is elszámolásra kerül, amely nem minősül egyéb elszámolható kiadásnak."*

A jogcím ezen része a LEADER rendezvény, LEADER képzés, LEADER tanulmányok és LEADER térségen belüli együttműködés jogcímeket érinti. Egy egyszerű példa:

*Amennyiben februárban jár le a támogató határozat kézhez vételétől számított 9 hónap, akkor a következő megnyíló Kifizetési Kérelemek benyújtására nyitva álló időszak az augusztusi, tehát dec. 31.-ig adhat be az ügyfél KK-t.*